# Peràcies

Les peràcies (Peraceae) són una família de plantes angiospermes de l'ordre de les malpighials (Malpighiales) , dins del clade de les fàbides, un subclade de les ròsides. La seva distribució és pantropical.

## Descripció

Són arbusts o arbres dioics, les fulles són simples, tenen el marge enter, la nervadura pinnada i es disposen en espiral. Flors unisexuals, que s'agrupen en Inflorescències axil·lars, les flors, masculines i femenines, poden ser diclamídies, monoclamídies o aclamídies, si tenen periant és persistent. El fruit és una càpsula dehiscent.

## Taxonomia

Aquesta família va ser publicada per primer cop l'any 1859 a la revista Monatsberichte der Königlich preussischen Akademie der Wissenschaften zu Berlin (Informes mensuals de la Reial Acadèmia Prussiana de Ciències i Humanitats de Berlín) pel botànic alemany Johann Friedrich Klotzsch (1805-1860).

### Gèneres

Dins d'aquesta família es reconeixen els 5 gèneres següents:
* Chaetocarpus Thwaites
* Clutia Boerh. ex L.
* Pera Mutis
* Pogonophora Miers ex Benth.
* Trigonopleura Hook.f.

## Història taxonòmica

Les primeres versions del sistema de classificació filogenètica APG, APG I (1998) i APG II (2003), no van reconèixer la família de les peràcies. La tercera versió, APG III (2009), tampoc va ser reconeguda, però en espera de nous estudis que ho confirmessin, ja indicava que caldria fer-ho per tal del conservar el monofiletisme de les euforbiàcies. La família va ser reconeguda a la quarta versió, APG IV (2016), separant-la de les euforbiàcies.

## Referències

* ↑ Byng et alii., 2016, p. 17.
* ↑ Byng et alii., 2016, p. 3.
* 1 2 «PERACEAE Klotzsch» (en anglès). Angiosperm Phylogeny Website, version 14, 01-07-2017. [Consulta: 31 agost 2023].
* ↑ Bigio, Narcísio Costa; Secco, Ricardo de Souza «Peraceae Klotzsch» (en portuguès). Flora do Brasil 2020, 2020, pàg. 1-2.
* ↑ «Peraceae Klotzsch» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 31 agost 2023].
* ↑ Klotzsch, 1859, p. 241, 246.
* ↑ «Peraceae» (en anglès). Plants of the World Online. Royal Botanic Gardens. Kew. [Consulta: 31 agost 2023].
* ↑ Bremer et alii., 2009, p. 112.
* ↑ Endress, Peter K.; Davis, Charles C.; Matthews, Merran L. «Advances in the floral structural characterization of the major subclades of Malpighiales, one of the largest orders of flowering plants» (en anglès). Annals of Botany, vol. 111, núm. 5, 13-03-2013, pàg. 969–985. DOI: 10.1093/aob/mct056.
* ↑ Bremer et alii., 2009, p. 1, 6.

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
* Klotzsch, Johann Friedrich «10. März. Gesammtsitzung der Akademie. Hr. Klotzsch las über Linné's natürliche Pflanzenklasse Tricoccae des Berliner Herbarium's im Allgemeinen und die natürliche Ordnung Euphorbiaceae insbesondere. (Auszug)» (en alemany). Monatsberichte der Königlich preussischen Akademie der Wissenschaften zu Berlin [Berlín], 1859, pàg. 236-254.
* Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 105-121. DOI: 10.1111/j.1095-8339.2009.00996.x.